Emerald Fennell

Emerald Fennell (Londres, ) ingeles aktorea, gidoilaria, zinema zuzendaria eta ekoizlea da. Hainbat drama historiko filmetan egin ditu aktore agerpenak, hauen artean, Albert Nobbs (2011), Anna Karenina (2012), The Danish Girl (2015) eta Vita & Virginia (2018). BBCren Call the Midwife (2013-2017) eta Netflixen The Crown (2019-2020) telesailetan ere aritu da.

Fennell Killing Eve telesailaren bigarren denboraldiaren (2019) erantzulea ere izan zen, eta lan honengatik bi Primetime Emmy Saritara izendatu zuten.Deadline webgunean, 2019-07-16an, ‘Killing Eve’ Looks To Avenge Last Year’s Emmy Disappointment As Brit Spy Series Scores Nine Nominations Including Best Drama Series & Two Lead Actress Nods. Promising Young Woman (2020) filma zuzendu, idatzi eta ekoizteagatik arreta jaso zuen; 93. Oscar Sarietan hiru saritara izendatu zuten lan honengatik: Film onenaren Oscar Saria, Zuzendari onenaren Oscar saria eta Jatorrizko gidoi onenaren Oscar Saria, eta azken hau irabazi zuen.

 Erreferentziak 

 Kanpo estekak 

Kategoria:Londrestarrak
Kategoria:Ingalaterrako aktoreak
Kategoria:Ingalaterrako zinema zuzendariak
Kategoria:Ingalaterrako idazleak
Kategoria:Jatorrizko gidoi onenaren Oscar Sariaren irabazleak